 ஒருவனுக்குத் தன்னுடைய இதயத்தைக்காட்டிலும் இருளடைந்த சிறை வேறு எது இருக்கின்றது? ஒருவனுக்குத் தன் மனச் சாட்சியைப் பார்க்கினும் கடுமையான சிறைக்காவலன் எவன் இருக்கிறான்? - ஹாதார்ன்  மனச்சாட்சி ஆன்மாவின் குரல், உணர்ச்சிகள் உடலின் குரல்கள் இவைகளுக்குள் அடிக்கடி முரண்பாடுகள் ஏற்படுவதில் வியப்பில்லை. - ரூசோ  மனச்சாட்சி ஒரு பெரிய பேரேடு அதில் நமது குற்றங்களெல்லாம் பதியப்பெறுகின்றன. உரிய காலத்தில் நாம் அவைகளை உணர்ந்துகொள்கிறோம். - பர்ட்டன்  நம்முள்ளே தங்கியிருக்கும் மனச்சான்றைப் போல் பயங்கரமாகச் சாட்சி சொல்வோனுமில்லை. அவ்வளவு ஆற்றலுடன் குற்றம் சாட்டுபவனும் இல்லை. - லாஃபாகிளிஸ்  மனச்சான்று நீதிபதியைப் போல் நம்மைத் தண்டிப்பதற்கு முன்னால், நமக்கு நண்பனைப் போல் எச்சரிக்கை செய்கின்றது - ஸ்டானிஸ்லாஸ்  உன் இதயத்திலுள்ள தெய்விகச் சுடரான மனச்சான்றினை அனைந்துவிடாமல் காத்துக்கொள். -வாஷிங்டன்  கோழைத்தனம், 'அது ஆபத்தில்லையா?' என்று கேட்கும்; சமயோசிதம். 'அதில் பயனுண்டா?' என்று கேட்கும். செருக்கு 'அதில் புகழுண்டா?' என்று கேட்கும். ஆனால், மனச்சாட்சி, 'அது நியாயமா?’ என்று கேட்கும்.  - புன்ஷான்  மனச்சான்று ஆட்சி செய்யத் தொடங்கும் பொழுது என் ஆட்சி முடிகின்றது. - நெப்போலியன்